นักท่องเที่ยวต่างชาติ สำคัญกับ เศรษฐกิจพัทยา มากแค่ไหน ?
เมื่อพูดถึงที่ท่องเที่ยว ที่มีชื่อเสียงในภาคตะวันออกของไทย ก็คงต้องพูดถึง “เมืองพัทยา”  ด้วยทำเลที่ตั้ง ที่อยู่ไม่ไกลจากกรุงเทพฯ มีพื้นที่ติดทะเล และมีชายหาดสวยงาม พัทยา จึงดึงดูดนักท่องเที่ยว ทั้งชาวไทย และชาวต่างชาติ ให้เดินทางไปเยี่ยมเยือนอย่างไม่ขาดสาย
28 ม.ค. 2564

นักท่องเที่ยวต่างชาติ สำคัญกับ เศรษฐกิจพัทยา มากแค่ไหน ? /โดย ลงทุนแมน
เมื่อพูดถึงที่ท่องเที่ยว ที่มีชื่อเสียงในภาคตะวันออกของไทย
ก็คงต้องพูดถึง “เมืองพัทยา”
ด้วยทำเลที่ตั้ง ที่อยู่ไม่ไกลจากกรุงเทพฯ มีพื้นที่ติดทะเล และมีชายหาดสวยงาม
พัทยา จึงดึงดูดนักท่องเที่ยว ทั้งชาวไทย และชาวต่างชาติ ให้เดินทางไปเยี่ยมเยือนอย่างไม่ขาดสาย
แต่หลังจากการแพร่ระบาดของโควิด 19 
และไทยปิดประเทศไม่รับนักท่องเที่ยวตามปกติมาแล้วเกือบปี
ก็ปฏิเสธไม่ได้ว่า เศรษฐกิจเมืองพัทยา ที่เป็นแหล่งท่องเที่ยวยอดนิยมแห่งหนึ่งของชาวต่างชาติ กำลังบอบช้ำอย่างหนัก
แล้วนักท่องเที่ยวต่างชาติ สำคัญกับ เศรษฐกิจพัทยา มากแค่ไหน ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
หากเราไปถามนักท่องเที่ยวชาวต่างชาติว่า รู้จักชื่อที่ท่องเที่ยวที่ไหนในประเทศไทยบ้าง?
“พัทยา” ก็น่าจะเป็นหนึ่งในคำตอบที่เราได้ยิน
เมืองพัทยา เป็นองค์กรปกครองส่วนท้องถิ่นรูปแบบพิเศษ 1 ใน 2 แห่งของประเทศไทย (อีกแห่งคือ กรุงเทพมหานคร)
โดย พัทยา อยู่ในเขตอำเภอบางละมุง จังหวัดชลบุรี 
และอยู่ห่างจากกรุงเทพมหานคร ประมาณ 150 กิโลเมตร
ในอดีต พัทยา มีอุตสาหกรรมประมงคอยขับเคลื่อนเศรษฐกิจ
แต่ตั้งแต่ช่วงปี 1960 เป็นต้นมา อุตสาหกรรมท่องเที่ยวก็เริ่มเข้ามาบทบาทมากขึ้นเรื่อยๆ
โดยจุดเริ่มต้นมาจาก ในช่วงสงครามเวียดนาม ทหารชาวอเมริกันบางส่วนที่มาอาศัยในฐานทัพจังหวัดนครราชสีมา เริ่มเดินทางลงใต้มาพักผ่อนและท่องเที่ยวในเมืองพัทยา เพราะเห็นว่า เป็นเมืองที่มีพื้นที่ติดทะเล
ซึ่งนั่นก็นับเป็นจุดเริ่มต้น ที่ทำให้อดีตเมืองแห่งอุตสาหกรรมประมงที่เงียบสงบ กลายเป็นสถานที่ท่องเที่ยวตากอากาศยอดนิยมของของทั้งชาวไทยและชาวต่างชาติ
การเติบโตของอุตสาหกรรมการท่องเที่ยวอย่างต่อเนื่องของเมืองพัทยา
ทำให้วันนี้กิจกรรมทางเศรษฐกิจกว่า 90% ในเมืองพัทยาจึงเกี่ยวข้องกับการท่องเที่ยวและบริการ
โดยภาคธุรกิจที่สำคัญในเมืองพัทยามีหลากหลาย 
เช่น โรงแรม​ ร้านอาหาร​ ร้านสปา ร้านขายของที่ระลึก และสถานบันเทิง
ในปี 2019 จำนวนนักท่องเที่ยวที่เดินทางไปเที่ยวชลบุรี มีทั้งหมดประมาณ 19 ล้านคน
โดยมีจำนวนนักท่องเที่ยวต่างชาติ ที่เดินทางมาเที่ยวจังหวัดชลบุรี ทั้งหมด 9.7 ล้านคน
ที่น่าสนใจคือ 9.6 ล้านคน จาก 9.7 ล้านคน คือนักท่องเที่ยวต่างชาติที่เดินทางไปเที่ยวพัทยา
หรือพูดง่ายๆ ว่า นักท่องเที่ยวต่างชาติที่เดินทางไปจังหวัดชลบุรี เกือบทั้งหมด จะมีพัทยาเป็นหนึ่งในจุดหมายปลายทาง
พอเรื่องเป็นแบบนี้ จึงทำให้นักท่องเที่ยวต่างชาติ
ถือเป็นกลุ่มนักท่องเที่ยวที่มีส่วนสำคัญต่อเศรษฐกิจของเมืองพัทยาอย่างมาก
ซึ่งในบรรดาจำนวนนักท่องเที่ยวต่างชาติทั้งหมดนั้น ชาติที่นิยมเดินทางมาพัทยามากที่สุด 3 อันดับแรก คือ
-นักท่องเที่ยวชาวจีน จำนวน 2.7 ล้านคน
-นักท่องเที่ยวชาวรัสเซีย จำนวน 1.1 ล้านคน
-นักท่องเที่ยวชาวอินเดีย จำนวน 0.7 ล้านคน
โดยนักท่องเที่ยวชาวต่างชาติที่มาเที่ยวพัทยา จะมีค่าใช้จ่ายเฉลี่ยต่อคน อยู่ที่คนละ 5,561 บาท
หรือพูดง่ายๆ ว่า ชาวต่างชาติ 9.6 ล้านคน ที่มาเที่ยวพัทยา สร้างรายได้ให้เมืองพัทยา สูงกว่า 53,300 ล้านบาท
หมายความว่า ด้วยสถานการณ์ในตอนนี้ ที่นักท่องเที่ยวชาวต่างชาติไม่สามารถเดินทางมาได้ตามปกติ
ก็อาจก่อให้เกิดความเสียหายต่อมูลค่าทางเศรษฐกิจของพัทยา ประมาณ 53,200 ล้านบาท ในปี 2020 ที่ผ่านมา..
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-